Tak jak terozki piyrwyj ( dawniej ) tyż kożdy po szkole podstawowyj marzoł, co by mieć porzondny fach, ale choć łojcowie nos chcieli szkolić wyżyj to skiż ( z powodu ) biydy jako panowała chciało sie tym łojcom ulżyć i jak nojpryndzej na siebie zarobić.
Szukanie szkoły i myślynie ło przyszłości
Nieftore matki to już naprzod dlo cery (córki ) szykowały po znajomości miejsce do wyszkolynio jakiegoś fachu, ale tak richtig ( naprawdę ) to w tym modym wieku interesuje kożdo siksa ( smarkula) wszystko i nic.
Pamiętom jak do szkoły przyjechoł polsterer (tapicer) i padoł, że dużo dziołchow się szkoli w tym fachu. No to my się z moją nojlepszą kamratką ( koleżanką ) Ryjzi (Tereską ) tak nakryncioły, że wziyny my łod chopa werbungi (reklamy ) z tych łobciongniyntych sztofym ( powleczonycyh materiałem ) mebli i chciały my na drugi dziyń już jechać ze schulzeitungoma (podaniami na praktykę ).
Na kożdyj przerwie to my się narodzały jak same w doma łodnowiymy szeslongi (tapczany) i zice ( siedzenia ) na stołkach.
No, ale muter ( mama ) mi cało uciecha zepsuła.
Padała ( mówiła ), że mebelmacher (tapicer) to ciynżko robota, bo trza dźwigać, a jo tako licho to mie chop zaroz wyciepnie ( wyrzuci) .
Potym z Ryjzi ( Tereską) chciały my łostać szwołczkoma ( szwaczkami -krawcowymi ), co by my mogły same szyć i piyknie sie stroić, ale nikaj (nigdzie) nos nie chcieli, bo jedna to by, jeszcze wziyni, a my przeca chciały być do kupy ( razem).
Możno jakby wtoś dorosły z nami chodzioł to by my coś znodli, ale tak to kożdy nos zbywoł.
Dziepiyro ( dopier) ujek łod Ryjzi nom do urbina ( rozumu) przegodoł, że muszymy sie rozdzielić i kożdo mo sama szukać, bo łostanymy bez fachu.
Richtig fajne ksionżki ło Ślonsku i nie tylko znojdziecie sam.
No i tak bez cufal ( przypadek ) znodłach szkoła kolejowo.
Fater robioł w PKS-ie i sie radowoł, że byda miała fraj ( darmowy )bilet na unibus i na cug (pociąg ) , ale jo yno roz zajechała do tyj szkoły, bo same pachoły( młodzieńcy, chłopaki ) tam boły, a jo jedna dziołcha. Padali mi eli bydam wagony na banhowie ( dworcu) rachować, abo kofry zortować ( walizki układać ) . Jużech wiyncyj tam nie pojechała.
Potym znodłach geszeft ( interes) z taszkoma (torebkami).
Szyć roztomaite ( różne) taszki to nie boło nic gupiego, ale jak ta baba mie łostro prziwitała i padała co mogam, a czego niy mogam, a przed pyskym pogrozioła to żech sie wystraszoła i uciykła.
Larma ( hałasu) boło w doma w pierony, bo to niby insze dziołchy już sie szkoloły, yno my z kamratką jeszcze bomlowały( bimbały ) .
Muter Ryjzi padała krótko, jak sie pościelesz tak sie wyśpisz.
No, ale Ryjzi glikło (udało się ) , bo gynał jedna beamterka (urzędniczka ) szukała kindermyjdli dlo bajtla (niani dla dziecka) i Ryjzi łosmoloła ( odpuściła sobie ) cały fach, bo fajny geltag ( wypłata ) dostowała, ale moja muter nie łodpuścioła.
Pomoc rechtora
W końcu uprosioła rechtora ( nauczyciela) z Gymnazjum dlo tych co do roboty chodzą, kaj sztudowoł mój starszy brat, co by mnie wzieni, ale musiała podpisać zgoda, bo takich smarkatych dżistli ( dziewczyn) nie brali.
Fajnie boło, bo traktowali mie jak dorosło baba, ale bracik ( brat) durch ( ciągle ) mie na łoku mioł i dycki (wciąż) skarżoł matce.
Wachowoł (pilnował ) co bych cygaretów (papierosów ) nie kurzoła ( paliła ) i z pachołoma nie zolytowała ( z chłopakami nie randkowała ).
Szkoła boła po połedniu no to na pora miesiyncy przimłach sie do kobiyty co na maszynach sztrykowała ( robiła na drutach ), za putzfrau (sprzątaczka ) i kindermyjdla ( niania) , co by zarobić na siebie, bo bych musiała do połednia durch na polu robić, a jo do tego grajfki ( zamiłowania – zdolności ) niy miała.
Pomogałach dużo, ale żodyn sie nie mog forsztelować ( wyobrażać ) jak nie ciyrpiałach tyj gospodarki.
Wspomnień Hyjdli wysłuchała i zredagowała i przetłumaczyła na polski niektóre wyrażenia śląskie: Johanka
Wszystkie zdjyncia klipsnyła i wciepła na strona Johanka
szl_Latn pol_Latn szl_Latn szl_Latn szl_Latn pap_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn slk_Latn pol_Latn szl_Latn pol_Latn szl_Latn szl_Latn pol_Latn pol_Latn